stanford-oval/wikipedia huggingface dataset:
Synteettinen älykkyys

Synteettinen älykkyys (engl. synthetic intelligence, SI) on vaihtoehtoinen/vastakkainen termi tekoälylle. Termillä korostetaan, että koneiden älykkyyden ei tarvitse olla jäljitelmä tai millään tavalla keinotekoista, vaan se voi olla aito älykkyyden muoto. John Haugeland ehdottaa analogiaa simuloitujen timanttien ja synteettisten timanttien kanssa — vain synteettinen timantti on aidosti timantti. Synteettinen tarkoittaa synteesillä tuotettua, osia yhdistämällä kokonaisuudeksi tuotettua; puhekielessä ihmisen tekemä versio luonnossa syntyneestä asiasta. ”Synteettinen älykkyys” olisi siis ihmisen aikaansaamaa tai vaikuttaisi ihmisen tekemältä, mutta se ei olisi simulaatio.
Vinoumasokeus

Vinoumasokeus  (engl. bias blind spot) on kognitiivinen vinouma, jossa ihminen tunnistaa vinoumien vaikutuksen muiden päätöksentekoon, mutta ei huomaa niiden vaikutusta omaan päätöksentekoonsa. Termin kehitti Princetonin yliopiston sosiaalipsykologi Emily Pronin yhdessä kollegoidensa Daniel Linin ja Lee Rossin kanssa. Vinoumasokeus on saanut nimensä näkökentän sokean pisteen mukaan.
Useimmilla ihmisillä näyttäisi olevan vinoumasokeutta. Tutkimuksessa, johon osallistui yli 600 yhdysvaltalaista, yli 85 % uskoi olevansa vähemmän vinoutuneita kuin keskivertoamerikkalainen. Vain yksi osallistuja uskoi olevansa keskivertoamerikkalaista vinoutuneempi. Tämä ilmiö on toistettu useissa tutkimuksissa, ja näyttää siltä, että yleisesti ottaen vahvempi usko omaan vapaaseen tahtoon liittyy voimakkaampaan vinoumasokeuteen.  Vinoumasokeus näyttää olevan pysyväisluonteinen yksilön ominaispiirre, joka eroaa yksilöiden välillä. Lisäksi sitä voidaan mitata..
Vinoumasokeus vaikuttaa olevan todellista sokeutumista siinä mielessä, ettei se liity todelliseen päätöksentekokykyyn. Päätöksentekokykyä mittaavat testit eivät korreloi vinoumasokeuden kanssa. Toisin sanoen useimmat ihmiset uskovat olevansa vähemmän vinoutuneita kuin muut, riippumatta heidän todellisesta päätöksentekokyvystään.
Zornin lemma

Zornin lemma, tunnettu myös nimellä Kuratowskin-Zornin lemma, on joukko-opin perustulos joka kuuluu seuraavasti:
Jokaisella osittain järjestetyllä joukolla, jossa jokaisella ketjulla on yläraja, on vähintään yksi maksimaalinen alkio.
Zornin lemma on nimetty matemaatikko Max Zornin mukaan.
Zornin lemmassa esiintyvät käsitteet määritellään seuraavasti: Olkoon (P,≤) osittain järjestetty joukko. Osajoukko T on täysin järjestetty jos jokaisella s, t ∈ T on voimassa joko s ≤ t tai t ≤ s. Tällaisella joukolla T on yläraja u ∈ P jos t ≤ u kaikilla t ∈ T. Huomaa, että u on P:n alkio, mutta ei välttämättä kuulu T:hen. P:n maksimaalinen alkio on sellainen alkio m∈P, että ainoa alkio x ∈ P, jolle x ≥ m on x = m.
Kuten hyvinjärjestyslause, Zornin lemma on yhtäpitävä valinta-aksiooman kanssa siinä mielessä, että toinen lause seuraa toisesta kunhan joukko-opin Zermelon-Fraenkelin aksioomat oletetaan tunnetuiksi. Zornin lemman avulla voidaan todistaa monia kuuluisia lauseita, kuten esimerkiksi funktionaalianalyysin Hahnin-Banachin lause, jokaisella vektoriavaruuden olevan kanta, Tihonovin lause, jonka mukaan kompaktien avaruuksien tulo on kompakti, jokaisella ykkösellisellä renkaalla olevan maksimaalinen ideaali ja jokaisella kunnalla olevan algebrallinen sulkeuma.
Jos matematiikassa joudutaan tekemään valintoja äärellisestä joukosta, voidaan yleensä tapaus tapaukselta tarkastaa toteuttaako tietty alkio annetut ehdot. Monesti matematiikassa joudutaan kuitenkin valitsemaan alkioita äärettömästä joukosta, vieläpä voidaan joutua valitsemaan useita alkioita samanaikaisesti. Tällöin Zornin lemma on käyttökelpoinen.
Zornin lemmaa käytetään useimmiten siten, että ensin etsitään jotkin struktuurit, jotka toteuttavat todistettavana asiana olevat ehdot. Näille asetetaan paremmuusjärjestys ja Zornin lemmaa käytetään sen osoittamiseen, että tässä paremmuusjärjestyksessä on olemassa paras vaihtoehto.
Kirjallisuutta

Lipschutz, Seymour: Set Theory and Related Topics.  McGraw-Hill, 1964.  ISBN 0-07-037986-6
Imperiumin ylilaajeneminen

Karikatyyri Cecil Rhodesista, joka on yleisesti käytetty imperialismin symboli. Piirustuksen tekijä on Edward Linley Sambourne.
Imperiumin ylilaajeneminen tai imperiumin ylikuormitus (engl. imperial overreach)  on hypoteesi, jonka mukaan imperiumit voivat kasvaa niin suuriksi, että ne menettävät kykynsä ylläpitää tai laajentaa sotilaallista ja taloudellista vaikutusvaltaansa.
Hypoteesin popularisoi Yalen yliopiston historian professori Paul Kennedy vuonna 1987 julkaistussa teoksessaan The Rise and Fall of the Great Powers. Termi ei ole saavuttanut yhteiskuntatieteellistä yksimielisyyttä. Sitä on usein sovellettu Brittiläiseen imperiumiin ja Neuvostoliiton hajoamista edeltäneisiin prosesseihin mutta myös Yhdysvaltain nykyiseen ulkopolitiikkaan.
Nayib Bukele

| Nayib Bukele |
| --- | --- |
 Virallinen muotokuva (2019).
El Salvadorin presidentti
 1. kesäkuuta 2019 –  
Varapresidentti:  Félix Ulloa
Edeltäjä:  Salvador Sánchez Cerén
Henkilötiedot
Syntynyt: 24. heinäkuuta 1981 (ikä 43)  San Salvador, El Salvador
Kansalaisuus:  elsalvadorilainen
Puoliso:  Gabriela Rodríguez
Tiedot
Puolue:  Nuevas Ideas
Muut puolueet:  FMLN (2012–2017)
 Nimikirjoitus
Aiheesta muualla
Kotisivu
Nayib Armando Bukele Ortez (s. 24. heinäkuuta 1981) on elsalvadorilainen poliitikko ja liikemies, joka valittiin El Salvadorin presidentiksi presidentinvaaleissa helmikuussa 2019. Hän astui virkaansa 37-vuotiaana kesäkuussa 2019, jolloin hän oli yksi maailman nuorimmista valtionpäämiehistä.
Poliittinen ura > Pormestarina

Vuonna 2011 Bukele ilmoitti aloittavansa poliittisen uransa vasemmistolaisen FMLN:n edustajana. Hän kertoi syyksi politiikkaan siirtymiseensä ”halun lähteä pois mukavuusalueeltaan” bisnesmiehenä. Bukele liittyi virallisesti FMLN:n jäseneksi vuonna 2012 ja kampanjoi tullakseen valituksi Nuevo Cuscatlánin pormestariksi. 11. maaliskuuta 2012 Bukele valittiin virkaan 51,67 prosentin kannatuksella.
Elokuussa 2014 Bukele ilmoitti pyrkivänsä maansa pääkaupungin San Salvadorin pormestariehdokkaaksi saman vuoden tulevissa vaaleissa. Vaalikampanjan aikana Bukele käytti iskulauseita kuten ”meidän täytyy muuttaa historiaa” (esp. tenemos que cambiar la historia).
1. maaliskuuta 2015 hänet valittiin San Salvadorin pormestariksi 50,38 prosentin kannatuksella. Hän astui virkaan 1. toukokuuta 2015. Virkaan astuttuaan hän nimitti serkkunsa Hassanin ja velipuolensa Yamilin hallinnollisiin virkoihin San Salvadorin kunnanvaltuustoon. Näitä nimityksiä kritisoivat poliitikot maan kummastakin pääpuolueesta ARENAsta ja FMLN:stä.
San Salvadorin pormestarina Bukele aloitti ”uudelleenjärjestämissuunnitelmansa” kaupungin historiallisten osien elvyttämiseksi ja rikollisuuden torjumiseksi kaupungissa.
Vuonna 2017 Bukele erotettiin puolueesta erimielisyyksien vuoksi.
Poliittinen ura > Presidenttinä

Bukele tulee maansa poliittisen valtakeskittymän ulkopuolelta, ja häntä pidetään populistina, joka ei yksiselitteisesti lukeudu mihinkään Latinalaisen Amerikan tämänhetkisen politiikan valtasuuntaukseen. Bukele on ensimmäinen presidentti El Salvadorin sisällissodan jälkeen, joka ei edusta kumpaakaan maan kahdesta valtapuolueesta.
Ennen vuoden 2019 presidentinvaaleja Bukele perusti oman puolueensa nimeltä ”Nuevas Ideas” (’Uusia ideoita’). Puoluetta ei kuitenkaan hyväksytty tarpeeksi ajoissa, minkä vuoksi Bukele liittoutui keskusta-oikeistolaisen GANAn kanssa. Bukele voitti vaalit GANAn ehdokkaana ensimmäisellä kierroksella 53,1 prosentin ääniosuudella.
Bukele on ollut ennätysmäisen suosittu presidentti El Salvadorissa, ja ensimmäisen 100 päivän jälkeen häntä on arvioitu erittäin myönteisesti. Hän on kiinnittänyt erityistä huomiota taisteluun korruptiota vastaan, yritykseen vähentää El Salvadorin erittäin korkeaa henkirikosten määrää sekä pyrkimykseen parantaa edelleen maan suhteita Yhdysvaltoihin, jonne on pyrkinyt suuri määrä elsalvadorilaisia siirtolaisia kotimaansa heikkojen mahdollisuuksien takia.
Bukelelle myönnettiin 30. marraskuuta 2023 puolen vuoden vapautus presidentinvirastaan, koska Bukele halusi valmistautua vuoden 2024 presidentinvaaleihin. Bukele itse aikoo asettua ehdolle, mutta tämän perustuslaillisuus on kyseenalaistettu. El Salvadorin korkein oikeus kuitenkin linjasi, että Bukele saa asettua ehdolle, koska ei toimi presidenttinä suoraan ennen vaaleja. Virkaa tekeväksi presidentiksi valittiin Claudia Rodríguez de Guevara, joka on aiemmin toiminut Bukelen yksityisenä sihteerinä.
Yksityiselämä

El Salvadorissa syntyneen Bukelen sukutausta vie osittain Lähi-itään, sillä hänen isänpuoleiset isovanhempansa olivat kristittyjä palestiinalaisia ja hänen isänsä kääntyi myöhemmin islamiin ja tuli imaamiksi. Bukele ei pidä itseään kovin uskonnollisena, mutta on sanonut uskovansa Jeesukseen.
Aiheesta muualla

Kuvia tai muita tiedostoja aiheesta Nayib Bukele Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Yhdysvallat  Puola
23. lokakuuta

23. lokakuuta on gregoriaanisen kalenterin mukaan vuoden 296. päivä (297. päivä karkausvuonna). Vuodesta on jäljellä 69 päivää.
Nimipäivät

suomalainen kalenteri: Severi
suomenruotsalainen kalenteri: Severin, Sören
ortodoksinen kalenteri: Jaakko
pohjoissaamenkielinen kalenteri: Sierge
vanhemmissa kalentereissa: Sauvo, Servius, Sewerin, Sewerus, Sewrinus
Juhlapäiviä

Unkari: Muistamisen päivä (vuoden 1956 kansannousun muistoksi).
Kemia: Moolin päivä (”Mole Day”). Juhlitaan moolia aamun 6:02 ja iltapäivän 6:02 välisenä aikana (koska 6:02 10/23 - amerikkalainen päiväysmuoto - on sama kuin Avogadron luku).
| 0 | 1 | 2 |
| --- | --- | --- |
|  |   Lyhyt tiivistelmä päivästä 23. lokakuuta: |  |
:   Michael Crichton 425 – Valentinianus III valittiin Rooman keisariksi kuusivuotiaana.  1911 – Lentokonetta käytettiin ensimmäisen kerran sodassa, kun Italia teki tiedustelulennon Italian–Turkin sodassa.  1920 – Arkkitehti Kaija Siren syntyi.  1930 – Säveltäjä, sanoittaja ja muusikko Unto Mononen syntyi.  1942 – Yhdysvaltalainen kirjailija Michael Crichton syntyi.  1983 – Libanonin sisällissota: Yhdysvaltain merijalkaväen parakkeihin Beirutissa osui 241 ihmistä tappanut autopommi-isku.  
Katso myös: kalenteri ~ 22. lokakuuta, 24. lokakuuta
Vuoden kuukaudet ja päivät
| --- | --- |
tammikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Zorynsk

| Zorynsk (Зоринськ) |
| --- | --- |
 Kullattu Lenin muistuttaa neuvostoideologiasta rapistuneessa Zorynskin kaupungissa (2023).
 vaakuna
 Zorynsk
 Koordinaatit: 48.4120°N, 38.6234°E 
Valtio:  Ukraina
Alue:  Luhanskin alue
Piiri:  Altševskin piiri
Perustettu:  1930
Kaupungiksi:  1962/1963
Pinta-ala  ():  
 – Kokonaispinta-ala:  8,68 km²
Väkiluku (2022):  7 096
Infobox OKVirheellinen NIMI-arvo: 
Zorynsk (ukr. Зоринськ; ven. Зоринск, Zorinsk ; vuoteen 1962/1963 saakka nimellä Olenijivka - ukr. Оленївка tai Manujilivka) on kaivoskaupunki Luhanskin alueen länsiosassa Itä-Ukrainassa, 60 kilometriä aluekeskus Luhanskista länteen. Kaupungin rautatieaseman nimenä on Manuilivka (Мануйлівка). Eurooppatie E 40 (eli valtatie M04) kulkee kaupungin eteläpuolitse.
Tammikuun keskilämpötila on -7,4 °C, heinäkuun +21,4 °C. Keskimääräinen vuosisademäärä 493 millimetriä.
Nikanor-Novan kaivosta Zorynskissa.
Ukrainan tilastokeskus arvioi kaupungin väkiluvuksi 7 096 asukasta (2022). Väestönlaskennan 2001 aikaan asukkaita oli 8 672, joista etnisesti ukrainalaisia oli  47 prosenttia ja etnisesti venäläisiä 52 prosenttia.
Nykyistä kaupunkia edelsi Venäjän keisarikunnan Jekaterinoslavin kuvernementin Slovjanoserbskin kihlakunnan Manujilivkan (ukr. Мануїлівка; ven. Мануиловка, Manuilovka) kylä, jossa asui vuonna 1886 yhteensä 281 ihmistä. Rautatien myötä asutus kasvoi. Vuonna 1930 perustettiin Nikanorin työtaajama uuden hiilikaivoksen työntekijöille. Kaupunkityyppisen taajama Manujilivkasta tuli vuonna 1934 ja kaupunki vuonna 1962 (tai 1963), samalla kun paikkakunta sai nykynimensä.
Kaupunki on vuonna 2014 käynnistyneestä Itä-Ukrainan sodasta lähtien ollut Venäjän tai sen nukkevaltion (ns. Luhanskin kansantasavalta) miehittämää, Ukrainan laillisen hallinnon ja järjestyksenpidon ulkopuolista aluetta. Ukrainan kesällä 2020 uusiman aluehallinnollisen jaon mukaan kaupunki on ainakin periaatteessa osa sen Altševskin piiriä.
Aiheesta muualla

Kuvia tai muita tiedostoja aiheesta Zorynsk Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: uk:Зоринськ – Mm. paikkakunnan historiaa ennen vuotta 1930
| --- | --- |
Auktoriteettitunnisteet :  Encyclopedia of Modern Ukraine 
Käännös suomeksi
The Place Beyond the Pines

| The Place Beyond The Pines |
| --- | --- |

Ohjaaja:  Derek Cianfrance
Käsikirjoittaja:  Derek Cianfrance Ben Coccio Darius Marder
Tuottaja:  Lynette Howell Sidney Kimmel Alex Orlovsky Jamie Patricof
Säveltäjä:  Mike Patton
Kuvaaja:  Sean Bobbitt
Leikkaaja:  Jim Helton Ron Patane
Pääosat:  Ryan Gosling Bradley Cooper Eva Mendes Ray Liotta Ben Mendelsohn Rose Byrne Mahershalalhashbaz Ali Bruce Greenwood Harris Yulin
Valmistustiedot
Valmistusmaa:  Yhdysvallat
Tuotantoyhtiö:  Focus Features
Levittäjä:  Focus Features
Ensi-ilta:   7. syyskuuta 2012 (Toronton elokuvajuhlat) 29. maaliskuuta 2013
Kesto:  140 minuuttia
Alkuperäiskieli:  englanti
Budjetti:  15 000 000 dollaria
Tuotto:  35 485 608 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
The Place Beyond The Pines on vuonna 2013 ensi-iltansa saanut yhdysvaltalainen rikosdraamaelokuva, jonka on ohjannut Derek Cianfrance. Cianfrance myös käsikirjoitti elokuvan Ben Coccion ja Darius Marderin kanssa. Elokuvan pääosissa ovat Ryan Gosling, Bradley Cooper, Eva Mendes ja Ray Liotta.
Näyttelijät

| 0 | 1 | 2 |
| --- | --- | --- |
|  Ryan Gosling  | … |  Luke Glanton   |
|  Bradley Cooper  | … |  Avery Cross   |
|  Eva Mendes  | … |  Romina   |
|  Dane DeHaan  | … |  Jason   |
|  Harris Yulin  | … |  Al Cross   |
|  Rose Byrne  | … |  Jennifer   |
|  Ray Liotta  | … |  Deluca   |
|  Bruce Greenwood  | … |  Bill Killcullen   |
|  Ben Mendelsohn  | … |  Robin Van Der Zee   |
|  Mahershala Ali  | … |  Kofi   |
|  Olga Merediz  | … |  Malena   |
|  Robert Clohessy  | … |  Weirzbowski   |
Arvosteluja

Marjo Naumi: The Place Beyond the Pines  27.3.2013. Filmgoer.fi.[vanhentunut linkki]
Aiheesta muualla

The Place Beyond The Pines Internet Movie Databasessa (englanniksi)
Supertiheä koodi

Kaaviokuva supertiheän kvanttikoodauksen vaiheista.(englanniksi)
Supertiheä koodi on kvanttitiedon lähettämisen menetelmä, joka hyödyntää lomittuneiden hiukkasten ominaisuuksia mahdollistaakseen kahden kubitin informaation lähettämisen vain yhden kubitin avulla. Tämä saavutetaan käyttämällä kvanttimekaniikan lomittumisilmiötä, joka yhdistää kaksi hiukkasta siten, että niiden tilat ovat riippuvaisia toisistaan, vaikka ne olisivat erillään. Menetelmän keksivät Charles Bennet ja Stephen Wiesner 1992.
Supertiheän koodauksen prosessi voidaan esittää seuraavasti:
Lähetettävä informaatio koodataan kahdessa kubitissa. Tämä informaatio voidaan esittää neljänä mahdollisena tilana: 00, 01, 10 tai 11.
Ennen informaation lähettämistä, valmistellaan kaksi lomittunutta hiukkasta, joista toinen lähetetään vastaanottajalle ja toinen jää lähettäjälle.
Lähettäjä suorittaa erityisiä kvanttioperaatioita (kvanttivaihe) lomittuneeseen hiukkaseensa, joka on jäänyt hänelle, riippuen siitä, minkä kahden kubitin informaation hän haluaa lähettää.
Lähettäjä lähettää tämän yhden hiukkasen vastaanottajalle kvanttikanavan kautta.
Vastaanottaja suorittaa mittauksen omalla lomittuneella hiukkasellaan yhdessä vastaanottamansa hiukkasen kanssa, jolloin hän pystyy purkamaan alkuperäisen kahden kubitin informaation yhdestä kubitista.
Tiivistetysti sanottuna supertiheä koodi on kvanttitiedon lähettämisen menetelmä, joka mahdollistaa kahden kubitin informaation siirtämisen vain yhden kubitin avulla hyödyntäen lomittuneiden hiukkasten ominaisuuksia.
The Long Dark

| The Long Dark |
| --- | --- |

Kehittäjä:  Hinterland Studio
Julkaisija:  Hinterland Studio
Jakelija:  Steam, Humble Store, Microsoft Store, PlayStation Store, Epic Games Store, PlayStation Now ja GOG.com
Ohjaaja:  Raphael van Lierop
Suunnittelija:  Katie Sorrell
Käsikirjoittaja:  Raphael van Lierop
Taiteilija:  Realm Lovejoy
Säveltäjä:  Glenn Jamison
Ohjelmoija:  Alan Lawrence
Pelimoottori:  Unity 3D
Julkaistu:   1. elokuuta 2017
Lajityyppi:  selviytymispeli
Pelimuoto:  yksinpeli
Ikäluokitus:  ESRB: Teini-ikäisille  USK 12 ja USK 12 
Alusta:  Linux, Mac OS X, Microsoft Windows, PlayStation 4, Xbox One
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK       : 
The Long Dark on Hinterland Studion kehittämä ja julkaisema selviytymispeli. Peli julkaistiin vuonna 2017 Linuxille, Mac OS X:lle, Microsoft Windowsille, PlayStation 4:lle ja Xbox Onelle.
Pelin ennakkojulkaisuversio julkaistiin syyskuussa 2014.
Pelaaminen

Peli on ensimmäisestä persoonasta kuvattu avoimen pelimaailman selviytymispeli, jossa ideana on selviytyä talvisessa erämaassa Kanadassa. Pelaajan tulee löytää itselleen ruokaa, lääkkeitä, vaatteita ja muita hyödyllisiä tarvikkeita. Pelaajan kohtaamia uhkia ovat muun muassa nälkään nääntyminen, paleltuminen ja villieläimet. Pelissä on yö-päivä-järjestelmä. Pelaaja saa valita päähenkilön sukupuolen ennen pelin aloittamista. Pelin taustatarinana toimii geomagneettinen myrsky, joka on tuhonnut kaiken modernin teknologian maapallolta, ja se myös aiheutti pelaajan lentokoneen putoamisen.
Pelin lopullisen versio julkaistiin 1. elokuuta 2017, jolloin peliin myös julkaistiin suuri päivitys nimeltä ”Wintermute”, joka lisäsi peliin tarinapelimuodon. Peliin sisältyy myös useita erilaisia yksinkertaisempia tavoitteellisia pelimuotoja (haasteita).
Virallisen julkaisun yhteydessä ilmoitettiin, että pelin pohjalta tehdään elokuva, jonka tuottajana toimii Jeremy Bolt.
Vastaanotto

Peli on saanut GameSpotin arvostelussa arvosanaksi 6/10.
Peli on saanut PC Gamerin arvostelussa arvosanaksi 85%.
Steamissa pelin kokonaisarvio on erittäin myönteinen.
Pelit-lehden Niko Nirvi antoi pelin Windows-versiolle 82 pistettä sadasta.
Ääninäyttelijät

| 0 | 1 | 2 |
| --- | --- | --- |
|  Jackie Blackmore  | … |  Maureen   |
|  Ben Cotton  | … |  Hobbs   |
|  Brian Drummond  | … |  Forest Talker   |
|  Jennifer Hale  | … |  tohtori Astrid Greenwood   |
|  David Hayter  | … |  Jeremiah   |
|  Noel Johansen  | … |  Radioääni   |
|  Gord Marriott  | … |  Mathis   |
|  Mark Meer  | … |  William Mackenzie   |
|  Richard Newman  | … |  Methuselah   |
Aiheesta muualla

The Long Dark MobyGamesissa (englanniksi)
The Long Dark Internet Movie Databasessa (englanniksi)
Virallinen sivusto (englanniksi)
The Fame Monster

| The Fame Monster Lady Gaga |
| --- | --- | --- |

EP-levyn tiedot
 Äänitetty : 2008–2009
 Julkaistu: 18. marraskuuta 2009
 Tuottaja(t): Lady Gaga, Rob Fusari, Bilal Hajji, Vincent Herbert, Martin Kierszenbaum, KNS Productions, RedOne, Space Cowboy
 Tyylilaji: dance, dancepop, elektroninen, elektropop
 Kesto: 34.09
 Levy-yhtiö: Streamline, Kon Live, Interscope, Cherrytree
Listasijoitukset
  1.  5.
Lady Gagan muut julkaisut
| The Fame 2008 | The Fame Monster 2009 | The Remix 2010 |
Singlet albumilta The Fame Monster
 ”Bad Romance” Julkaistu: 19. lokakuuta 2009  ”Telephone” Julkaistu: 26. tammikuuta 2010  ”Alejandro” Julkaistu: 18. toukokuuta 2010
The Fame Monster on Lady Gagan kolmas EP-levy, joka julkaistiin 18. marraskuuta 2009. Albumista on olemassa kaksi painosta, yhden CD:n painos ja kaksi CD:tä sisältävä deluxe-versio. Kaksois-CD:n levyistä toinen sisältää kahdeksan uutta kappaletta ja toinen Gagan debyyttialbumin The Famen uudelleenjulkaisun. Alun perin The Fame Monster oli tarkoitus julkaista vain kaksois-CD:nä, mutta Lady Gaga päätti julkaista uudet kappaleet myös erikseen omana albuminaan, koska hän arveli kaksois-CD:n olevan liian kallis joillekin faneille. Albumia on myyty arviolta 7,5 miljoonaa kappaletta. Albumi sai vuonna 2011 parhaan pop-albumin Grammy-palkinnon.
Gaga on itse kuvaillut uusia kappaleitaan seuraavasti: "Olen matkustanut kaksi vuotta ympäri maailmaa ja kohdannut monia Monstereita (nimitys Lady Gagan faneille). Jokainen uusista kappaleista edustaa yhtä niistä. Olen viettänyt paljon aikaa Itä-Euroopassa, ja tämä albumi on kokeellinen poplevy industrial- ja goottivaikuttein, 90-luvun dancemelodioin ja 80-luvun lyriikoin. Se on melankolista poppia."
Kappaleet > Levy 1

Bad Romance — 04:55
Alejandro — 04:34
Monster — 04:09
Speechless — 04:30
Dance in the Dark - 04:48
Telephone (feat. Beyoncé) —  03:40
So Happy I Could Die — 03:54
Teeth — 03:40
Bonuskappaleet
Bad Romance (Starsmith Remix) — 04:55 (iTunes)
Kappaleet > Levy 2 (The Fame Monster Deluxe Edition)

Just Dance (ft. Colby O'Donis) – 4:04
LoveGame – 3:33
Paparazzi – 3:28
Poker Face – 3:59
Eh, Eh (Nothing Else I Can Say) – 2:56
Beautiful, Dirty, Rich – 2:54
The Fame – 3:44
Money Honey – 3:08
Starstruck (ft. Space Cowboy and Flo Rida) – 3:37
Boys Boys Boys – 3:22
Paper Gangsta – 4:23
Brown Eyes – 4:05
I Like It Rough – 3:22
Summerboy – 4:16
Bonuskappaleet
Disco Heaven – 3:41 (kansainvälinen bonusraita)
Retro, Dance, Freak – 3:23 (eurooppalainen, meksikolainen ja japanilainen painos)
Again, Again - 3:04 (japanilainen ja brittiläinen painos)
Singlet

"Bad Romance" (2009)
"Telephone" (mukana Beyoncé) (2010)
"Alejandro" (2010)
Promosinglet

"Dance in the Dark" (2010)
Listasijoitukset

| Lista (2009) | Korkein sijoitus |
| --- | --- |
Alankomaat: 12
Australia: 3
Espanja: 26
Eurooppa: 21
Irlanti: 2
Iso-Britannia (UK Albums Chart): 2
Italia: 3
Itävalta: 2
Japani (Oricon): 7
Kanada: 2
Meksiko: 14
Norja: 28
Puola: 1
Ranska: 2
Ruotsi: 7
Saksa: 1
Suomi: 1
Sveitsi: 1
Tanska: 2
Tšekki: 3
Unkari: 4
Uusi-Seelanti: 2
Venäjä: 3
Yhdysvallat (Billboard 200): 5
Yhdysvallat (Billboard Dance/electronic albums): 1